نوشکے : جماعت اسلامی نا کنڈآن سوئیڈن اٹ قرآن پاک نا بے حرمتی و حق دو تحریک نا کماش مولانا ہدایت الرحمن نا عدم رہائی و بے بنداو مقدمہ غاتا برخلاف مرکزی جامع مسجد نا مون آ برانز کریر۔ کارندہ غاک پارٹی بیرک و پلے کارڈ ہرفسا نعرہ بازی کریر۔ برانزی تیان جماعت اسلامی نوشکے نا راہشون حافظ مطیع الرحمان مینگل، مفتی منور حسن مینگل، سید نورالحق آغا و شبیر احمد تران کرسا پارینے کہ سویڈن لینڈ اٹ قرآن پاک نا بے حرمتی نا مذمت ءِ کینہ۔ دے کی دنیا نا کنڈاان دا ویل آ چُپی ویل اسے۔ اقوام متحدہ دا گام انا زوت اس نوٹس ءِ ہلے او پارینے کہ قرآن پاک ءِ اللہ تعالیٰ لوح محفوظ اٹ محفوظ کرینے۔ اللہ پاک قیامت اسکان قرآن پاک انا زمواری ءِ ہرفینے۔
(آن لائن)
